獻身上陣 乳惑迷人
2024年04月10日 23:00
東網電視
更多新聞短片
Kristen Lanae身材有前有後相當火辣。(互聯網)
世事總係會出人意料,好似有位女攝影師因為搵唔到合心水嘅模特兒,於是便決定親身上陣,卻估唔到竟然一炮而紅,講緊嘅就係呢位美國性感女網紅Kristen Lanae喇!
熱愛攝影
擁有天賦本錢嘅索女,佢哋嘅夢想多數都係做模特兒?咁又未必喎!好似出生於美國俄克拉荷馬州出生嘅Kristen Lanae,樣靚身材正,加埋豐厚朱唇,真係魅力爆燈,不過佢嘅夢想並唔係做模特兒,而係想成為一位出色嘅攝影師,拍出一張張與別不同嘅照片。既然係咁,點解佢會投身模特兒界,之後仲做埋性感網紅呢?咁就要從佢嘅興趣開始講起喇!
Kristen自細便喜歡動漫,每逢有動漫展活動都會參與,而佢父親係攝影師,受對方熏陶下,16歲便拎相機到動漫展為Coser拍攝寫真,憑住高超嘅拍攝技巧,慢慢成為唔少人氣Coser嘅御用攝影師,卻喺一次拍攝活動上,因為有女Coser臨時甩底,於是佢就親身上陣,之後將呢輯Cosplay照放上社交帳號分享,卻估唔到因為性感造型及玲瓏浮凸身材而備受注目。
靚偈魔力
憑呢輯寫真爆紅嘅Kristen,除咗繼續攝影工作外,亦以Coser身份出席各大動漫展,隨住佢嘅人氣愈嚟愈紅,獲得唔少邀請拍攝Cosplay寫真,結果反應理想,就係咁,佢決定成為一位全職Coser,同時展開模特兒事業。
Kristen坦言從未諗過自己會做出乜嘢成績,僅憑住對Cosplay熱愛而出道,卻出乎意料發展得相當順利,不但獲邀喺兩大美國電玩節演出,同時又以性感模特兒身份為男士雜誌拍攝大尺度寫真,展現靚偈魔力,令人氣幾何級上升。正如唔少人氣性感模特兒一樣,佢同時積極發展網紅事業,除咗經常進行打機直播外,更喺2022年5月開設OnlyFans帳號,為會員獻上半裸寫真。要知道Kristen不但喺Cosplay界人氣高企,身材更係相當火辣,半裸上陣嘅寫真自然有噱頭又吸睛,吸金力自然超勁!
Profile
出生地:美國
身高:162cm
三圍:34G-25-35
雖然Kristen Lanae近年專注發展網紅事業,尤其喺OnlyFans帳號以無底線寫真盡情吸金,但其實佢一直並未停下Cosplay活動,每逢有大型動漫及電玩展舉辦,總會見到佢性感嘅身影。